

 REPUBLIKA HRVATSKA

ŠIBENSKO-KNINSKA ŽUPANIJA

 

 G R A D Š I B E N I K

 Upravni odjel za gospodarstvo,

 poduzetništvo i razvoj

PRIJEDLOG JAVNOG POZIVA

za sufinanciranje mjera obnove fasada i krovišta u obiteljskim kućama i stambenim zgradama

na području stare jezgre Grada Šibenika

PREDMET JAVNOG POZIVA

Predmet javnog poziva je sufinanciranje obnove fasada i krovišta u obiteljskim kućama i stambenim zgradama na području stare jezgre Grada Šibenika sredstvima iz proračuna Grada Šibenika i to:

1. **Sanacija postojeće fasade (uklanjanje/nanošenje nove žbuke, čišćenje/sanacija kamene fasade, fugiranje i slično).**
2. **Rekonstrukcija/sanacija krovišta**

Najviši ukupni iznos sufinanciranja koji jedan korisnik može ostvariti po objektu iznosi 30.000,00 eura uključujući PDV, odnosno najviše 50% ukupne cijene prihvaćenih troškova obnove objekta.

UVJETI ZA ODOBRENJE POTPORE

Uvjeti koje prijavitelji trebaju zadovoljiti su:

* punoljetne fizičke osobe s prebivalištem na području stare jezgre Grada Šibenika ( prema priloženoj skici Konzervatorskog odjela Ministarstva kulture u Šibeniku)
* obiteljska kuća/stambena zgrada s ili bez poslovnog prostora na kojoj se planira provedba projekta mora se nalaziti na području stare jezgre Grada Šibenika – ako je riječ o višestambenoj zgradi, koliki je broj stanova, a koliko poslovnih prostora te koji su od stanova za stalno stanovanje (prema priloženoj skici Konzervatorskog odjela Ministarstva kulture u Šibeniku)
* posjeduje dokaz o vlasništvu nad obiteljskom kućom/stambenom zgradom s poslovnim prostorom za koju se planira provedba projekta
* osigurana vlastita sredstva u provedbi projekta za koji se traži sufinanciranje
* prihvaćaju opće uvjete zajedničkog sudjelovanja u Programu sukladno Javnom pozivu
* izjavu da će provesti mjere obnove fasade i krovišta za koju se prijavljuju
* mora biti prijavljen na toj adresi najmanje 6 mjeseci prije početka projekta
* glavni projekt mora biti u skladu s „Pravilnikom o jednostavnim i drugim građevinama i radovima“ (NN 112/17, NN 34/18, NN 36/19, NN 98/19, NN 31/20, NN 74/22, NN 155/23)

Potrebna dokumentacija:

* ispunjeni obrasci: Prijavni obrazac, Izjava o prihvaćanju općih uvjeta
* preslike osobnih iskaznica za sve ukućane ( za djecu odgovarajući dokument) koji imaju prebivalište na adresi objekta za kojeg se traži sufinanciranje
* vlasnički list za objekt za kojeg se traži sufinanciranje
* dokaz da je građevina legalna (građevinska dozvola, potvrda glavnog projekta, rješenje o uvjetima građenja ili rješenje o izvedenom stanju, potvrda da je građevina izgrađena prije 15.02.1968.godine)
* troškovnik radova izrađen od ovlaštenog izvođača/projektanta za sanaciju postojeće fasade
* glavni projekt i troškovnik izrađeni od ovlaštenog projektanta za sanaciju / rekonstrukciju krovišta
* izvadak iz katastarskog plana
* druga dokumentacija na zahtjev Povjerenstva

Tijekom provedbe projekta, prije odabira zgrada za obnovu fasade i krovišta, potrebno je zatražiti izdavanje Posebnih uvjeta /Potvrde glavnog projekta za svaku pojedinu građevinu od Konzervatorskog odjela Ministarstva kulture u Šibeniku.

KRITERIJI ZA OCJENU ZAHTJEVA

Postupak odabira prijava vrši se na temelju Programa za provedbu projekta „Stara gradska jezgra- obnova fasada i krovišta“ koji je objavljen na web stranici Grada Šibenika: www.sibenik.hr.

OSTALE INFORMACIJE

O odabiru korisnika prijavitelji će biti pismeno obaviješteni najkasnije 30 dana po završetku Javnog poziva. Odabrani korisnici obvezni su potpisati ugovor s Gradom Šibenikom u roku od 15 dana od objave rezultata. Rok za provedbu projekta je 24 mjeseca od datuma potpisanog ugovora.

Gradonačelnik Grada Šibenika potpisuje Ugovor o sufinanciranju s korisnicima na prijedlog Povjerenstva sukladno kriterijima Javnog poziva